Margaret Franklin

Margaret Franklin, CFA, ita ce Shugabar Hukumar Gudanarwa ta CFA kuma Shugabar Cibiyar .  Franklin ita ce mace ta farko da ta riƙe wannan muƙamin. 

Ta fara wannan matsayin ne a watan Satumba na 2019. 

Ta yi magana game da abubuwan da ke hana mata shiga harkar ayyukan kuɗi da saka hannun jari,  da kuma tasirin gibin fansho na jinsi akan ritayar mata.   Haka kuma ana gayyatarta akai-akai don yin jawabi a tarurrukan masana'antu kan tasirin abubuwan da suka shafi muhalli, zamantakewa, da shugabanci (ESG) akan tsarin saka hannun jari da sana'a.

 Ilimi da aiki 
Tana da digiri a fannin tattalin arziki daga Jami'ar McMaster da ke Ontario. Franklin kuma mai riƙe da takardar shedar CFA ce.

Franklin ya taɓa yin aiki a wasu cibiyoyin kuɗi da dama, ciki har da Marret Private Wealth, State Street Global Advisors da Barclays Global Investors . Kafin ya shiga Marret, Margaret abokin tarayya ne da KJ Harrison & Partners. 

Ta kasance shugabar kwamitin gwamnonin CFA a shekarar 2011 kuma a kwamitin gudanarwa na CFA Society Toronto. Ta taba zama Shugabar BNY Mellon Wealth Management a Kanada kuma shugabar International Wealth Management a Arewacin Amurka. Ta shiga BNY Mellon a shekarar 2016.

 Kyaututtuka 
An ba Franklin kyautar Alfred C. “Pete” Morley na Cibiyar CFA a shekarar 2014  An ba da kyautar ga mutanen da suka bayar da gudummawa mai yawa ga jagorancin Cibiyar CFA 

A shekarar 2020, an ba ta lambar yabo mafi girma a fannin Kudi da Tattalin Arziki a LinkedIn saboda abubuwan da ta rubuta game da sana'ar saka hannun jari don girmama inganci da kuma yadda take amfani da rubuce-rubucenta. 

 Manazarta 

Rukuni:Rayayyun mutane